Návrh programu pre prístup k zdrojovým kódom a bezpečnostným riešeniam Microsoftu v rámci nadnárodnej iniciatívy
Government Security Program - GSP

Government Security Program - GSP je globálna iniciatíva firmy Microsoft, ktorá poskytuje národným vládam a nadnárodným organizáciám prístupové práva k zdrojovým kódom Windows 2000, Windows XP, Windows server 2003 a Office 2003, technické informácie o architektúre programových kódov, školenia bezpečnosti a konzultácie s bezpečnostnými expertami Microsoft. Súčasťou programu GSP je poskytnutie licencie na Microsoft Office 2003 XML (Extensible Markup Language) referenčné schémy formou bezplatnej licencie za poskytnutie práv. Účasť v programe GSP a prístup k vybraným zdrojovým kódom je umožnený Ministerstvu dopravy pôšt a telekomunikácií Slovenskej republiky ako  centrálnej koordinujúcej inštitúcii pre uzatvorenú multilicenčnú zmluvu Microsoft Enterprise Agreement. Samotný prístup k zdrojovým kódom a XML referenčným schémam je poskytovaný na základe licencie. Vzhľadom na citlivosť a dôvernosť poskytovaných informácií je poskytnutie licencie prístupu k zdrojovým kódom a XML referenčným schémam viazané z pohľadu Microsoftu na uzatvorenie Dohody o programe vládnej bezpečnosti ohľadom zdrojového kódu (pozri príloha 1). Program GSP je plnením uzatvorenej multilicenčnej zmluvy Microsoft Enterprise Agreement v oblasti poskytovania bezplatných školení a technických informácií v oblasti bezpečnosti.
Tento program umožňuje národným vládam lepšie zhodnocovať a ochraňovať ich existujúce systémy a bezpečnejšie navrhnúť, vybudovať, prevádzkovať a udržiavať budúce počítačové vybavenia a zároveň budovať partnerstvo a vzájomnú dôveru pri budúcej spolupráci.
Národné vlády a medzinárodné organizácie čelia oveľa závažnejším bezpečnostným hrozbám než iní technologickí spotrebitelia. Microsoft zistil, že v záležitostiach siahajúcich od národnej obrany až po ochranu osobných údajov obyvateľov, musia verejné inštitúcie uplatniť bezpečnosť na prvé miesto v ich informačno-technologických (IT) požiadavkách. GSP je jedným z integrálnych prvkov aktivít Microsoftu, ktorého cieľom je uplatniť špecifické bezpečnostné požiadavky vlád a medzinárodných organizácií po celom svete – poskytujúc im účastnícky program s bezplatným prístupom ku zdrojovému kódu Windows a k technickým informáciám, ktoré potrebujú na získanie istoty o bezpečnosti platformy Windows a zároveň podporujú partnerstvo medzi Microsoftom a vládami a to zvýšenou interakciou príležitostí a poskytovaním smerníc na objednávku projektov, ktoré identifikujú účastníci programu.
IT bezpečnostné potreby národných, vládnych a medzinárodných organizácií sú jasné. Vyžadujú IT produkty a systémy, ktoré sú bezpečné a vedia uchrániť dáta pred stratením alebo nedovoleným použitím, odhalením alebo modifikovaním. Počas rozhodovania sa ohľadom zakúpenia IT, zváženie bezpečnosti ich informačno-technologických požiadaviek musí byť nevyhnutne na prvom mieste. Počas rokovaní s vládnymi zákazníkmi, Microsoft, usúdil, že program poskytujúci prístup ku zdrojovému kódu a iným technickým informáciám o platforme Windows a aj zvýšené možnosti spolupráce na IT bezpečnostných záležitostiach s takou spoločnosťou akou je Microsoft, by im pomohlo adresovať tieto skutočnosti. Je to práve spätná väzba zákazníka, kvôli ktorému sa vytvoril Government Security Program - GSP.
Národné vlády potrebujú nástroje na vlastné ohodnotenie stupňa bezpečnosti informačných systémov, ktoré nasadzujú a vyžadujú viac otvorenosti a transparentnosti od výrobcov softvéru ktorých používajú. Zároveň detailné technické informácie umožňujú národným vládam budovať bezpečnú infraštruktúru.
Práve tento program demonštruje pokračujúce odhodlanie Microsoftu, aby vytvoril transparentnejší zdrojový kód Windows, s cieľom zvýšiť dôveru zákazníka v bezpečnosť ich produktov, zároveň posilniť partnerstvo medzi Microsoftom a vládami vďaka zvýšenej interakcii príležitostí a poradenskej služby v oblasti prípravy a realizácie projektov, ktoré sú definované účastníkmi programu.

Prístup k programu GSP
K dnešnému dňu sa programu účastní viac ako 35 krajín a organizácií vrátane Poľska, Slovinska, Maďarska, Portugalska, Číny, Ruska, NATO, Nórska, Tchaj-wanu, Turecka a Veľkej Británie, ktoré formou dohody potvrdili svoju účasť na programe GSP.
GSP poskytuje online prístup účastníkov ku zdrojovému kódu najnovších verzií, beta verzií a balíkov služieb Windows 2000, Windows XP, Windows Server 2003, Windows CE a Office 2003. Špecifické produkty zahŕňajú verzie Personal, Professional, Server, Advanced Server a Datacenter pre x86 až IA64 štruktúry. Prístup k programu GSP môže taktiež zahŕňať CryptoAPI Software Development Kit, ktorý poskytuje kryptografickú realizáciu kódu vo forme zdroja, čo je podriadené určitým požiadavkám vrátane exportného súhlasu USA. Oprávnené vlády, ktoré sa zaujímajú o rozvoj a realizáciu ich vlastných kryptografických modulov môžu obdržať Crypto Service Provider Development Kit.
Neustály a jednoduchý prístup ku zdrojovému kódu bude uskutočnený cez Microsoft Developer Network (MSDN) – Kód Centrum GSP, online zdroj ktorý umožňuje oprávneným vládnym zamestnancom vidieť zdrojový kód z odsúhlasených miest. Služba poskytuje okamžitý prístup a schopnosť prehliadať, hľadať a vystavovať kód cez spojenie založené na inteligentnej čipovej karte – Secure Sockets Layer (SSL). Týmto sa vláde umožní uskutočnovať bezpečnostné kontroly zdrojového kódu.

Programe GSP ponúka účastníkom tieto výhody:
•	porozumieť technickým úrovniam výstavby Windows a Office 2003,
•	zvýšenú schopnosť vypracovať bezpečnostné a súkromné audity a tak, čo najoptimálnejšie navrhnúť, vybudovať a podporovať bezpečné výpočtové prostredie,
•	efektívnejšie zlepšiť odstraňovanie problémov a zlepšiť systémovo-optimalizačné schopnosti,
•	možnosť priamej komunikácie a spolupráce s bezpečnostnými odborníkmi Microsoftu,
•	príležitosť pre zástupcov inštitúcie zúčastniť sa rozvojových programoch GSP  z centrály Microsoftu v Redmonde.

GSP je bezplatná iniciatíva, ktorá poskytuje účastníkom programu licenčné práva na prehliadanie zdrojového kódu Windows a Office 2003. Práva prístupového kódu GSP neposkytujú úplné odhalenie všetkých zdrojových kódov Windows, Office 2003 a ani nedovoľujú účastníkom programu jednostranne modifikovať a meniť zdrojový kód. Prístup ku kryptografickému kódu a nástroje na rozvoj sú podriadené reguláciám exportu USA. Program umožňuje účastníkom vyskúšať zdrojový kód Windows a iné technické informácie, tak ako aj možnosť prediskutovať potenciálne projekty s bezpečnostnými odborníkmi Microsoftu.
Program nie je navrhnutý pre  miestne samosprávne úrady. Miestna samospráva so špecifickým záujmom o bezpečnosť môže byť sponzorovaná národnou vládou, ktorá sa zúčastňuje na programe GSP kvôli prístupu ku kódu a ktorá sa zaeviduje do Formulára o splnomocnení ako patronátna inštitúcia GSP.
V každej účastníckej krajine usmerňuje účasť na programe GSP patronátna inštitúcia, ktorá sa zaoberá tzv. všeobecnou bezpečnosťou informačných systémov (IS), t.j. bezpečnosťou IS, ktoré neobsahujú utajované skutočnosti a ktorá koná v mene vlády. V Slovenskej republike bude patronátnou inštitúciou Ministerstvo dopravy, pôšt a telekomunikácií SR. Táto inštitúcia vykonáva štandardnú trojročnú GSP Licenčnú dohodu o zdrojovom kóde (alebo jednoducho Dohoda o kóde GSP), ktorá stanoví všetky základné podmienky programu. Patronátna inštitúcia taktiež vykoná jednu alebo viac GSP Splnomocnenie počas doby Dohody o kóde GSP. Každé GSP Splnomocnenie zadefinuje špecifický bezpečnostný projekt, ktorý má byť vykonaný pod programom GSP, vrátane jeho cieľov, zahrňujúc možnosti vlády, požadované platformy Microsoftu a produkty; a poskytnuté licenčné práva na zdroj.
Patronátna inštitúcia potom môže rozšíriť výhody GSP na ďalšie vládne organizácie a dovoliť im vykonávať ich vlastné projektovo-špecifické GSP Splnomocnenia. Každé GSP Splnomocnenie je vykonané na počiatočné obdobie jedného roku. Ak ani jeden strana nevyjadrí túžbu ukončiť GSP Splnomocnenie, automaticky sa obnovuje počas obdobia Dohody o kóde GSP. Dohoda o kóde GSP a GSP Splnomocnenie sa vzťahuje na zamestnancov inštitúcie, tak ako aj na schválených dodávateľov a konzultačných odborníkov.
Súčasťou materiálu je slovenská a aj anglická verzia Dohody o kóde GSP, Splnomocnenie a Zoznam dodatočných zamestnancov (dodávatelia/konzultanti). Dohoda o kóde GSP tvorí rámec na udelenie licencie na zdrojový kód od spoločnosti Microsoft a informácie, ktoré vláda SR obdrží o zdrojovom kóde alebo jeho prostredníctvom. Táto Dohoda o kóde GSP popisuje podmienky, ktoré vždy platia, a musí byť sprevádzaná jedným alebo viacerými dodatkami so špecifickými informáciami („Splnomocnenia“). Splnomocnenia popisujú zdrojový kód, spôsob jeho poskytnutia a časové vymedzenie jeho používania. Dohoda o kóde GSP a GSP Splnomocnenia spolu tvoria celkovú Dohodu („Dohoda“). Licencia na prístup ku zdrojovému kódu nadobúda platnosť dňom podpisu medzi Ministerstvom dopravy, pôšt a telekomunikácií SR a spoločnosťou Microsoft. 

Etapy programu GSP
•	Podpis GSP Dohody a GSP Splnomocnenia
•	Požiadavka a obdržanie čipových kariet
•	Prístup do GSP centra “Code Center Premium“
•	Školenie k zdrojom GSP
•	Návšteva Microsoft GSP centra 
•	Pokračovanie bezpečnostných projektov na lokálnej úrovni

Právo k prístupu k zdrojovým kódom poskytnutých Microsoftom je bezplatné 
(v zmysle bodu F Splnomocnenia) a priame náklady spojené so školením budú hradené Microsoftom (ako bezplatné školenia poskytované v rámci multilicenčnej zmluvy Enterprise Agreement) a náklady v zmysle bodu 2.3 nie sú chápané ako nevyhnutné náklady na výkon činnosti jednotlivých expertov.
Program je určený úzko špecializovaným odborníkom v oblasti počítačovej bezpečnosti (napr. NBÚ, MO SR, MV SR, MDPT SR, ÚV SR, MS SR a iné), ktorým bude zabezpečený prístup k znalostným databázam a zdrojovým kódom vybraných programov poskytovaných v rámci multilicenčnej zmluvy Microsoft Enterprise Agreement. Každý účastník programu, ktorý bude mať prístup k programu musí podpísať vykonávací pokyn účastníka programu GSP (pozri príloha 2). Samotná účasť v programe zároveň zvyšuje hodnotu zakúpených licencií Microsoft v rámci multilicenčnej zmluvy Microsoft Enterprise Agreement a prispieva k ich optimálnemu využitiu v podmienkach štátnej správy.
Účasť v programe umožní zapojenie štátnej správy Slovenskej republiky do spoločnej bezpečnostnej iniciatívy najvyspelejších krajín sveta.